அகம் என்றால் உள்ளே என்று பொருள். புறம் என்றால் வெளியே என்று பொருள். அதாவது அகம் என்பதை மனதின் உள்ளே என்று எடுத்துக்கொள்ளவேண்டும்.  மகிழ்வு என்பது  மகிழ்ச்சியை குறிக்கும். அக மகிழ்வு என்பதை மனதில் கொள்ளும் மகிழ்ச்சியாக எடுத்துக்கொள்ளவேண்டும்.  01. தனது குழந்தை பள்ளி மேடையில் ஏறி நடனம் ஆடி முதல் பரிசை பெற்றவுடன், அவள் அளவற்ற அகமகிழ்வு கொண்டாள்.  02. அகில இந்திய போட்டி தேர்வில் தனது மகன் முதல் இடம் பிடித்ததை தொலைக்காட்சியில் பார்த்த ஆதவனுடைய தந்தை அன்பரசன் அளவு கடந்த  அகமகிழ்வு கொண்டான்.  விலைவாசி ஏற்றத்தைக் கணக்கில் கொண்டு அடிப்படை ஊதியத்துக்கு மேல் தரப்படும் கூடுதல் தொகை அகவிலை படி என்பதை ஆங்கிலத்தில் dearness allowance என்று சொல்லுவார்கள். அரசு நிறுவனங்களில் வேலை பார்ப்பவர்களுக்கு அவர்களுடைய சம்பளம் என்பது - அடிப்படை படி, அகவிலை படி மற்றும் வீட்டு வாடகை படி - இவைகள் அடங்கியதாகும். அடிப்படை படி மாறாமல் இருக்கும். அந்த ஊழியர் வருடாந்திர சம்பள உயர்வு பெறும்போது மட்டுமே இந்த அடிப்படை படி உயரும்; அகவிலை படி என்பது CPI (Consumer Price Index) போன்றவற்றை அடிப்படையாக கொண்டு ஆறுமாதங்களுக்கு ஒரு முறை மாறுதலுக்கு உள்ளானது. அடிப்படை படியை நிலையாக வைத்து அகவிலைப்படியின் சதவீதபடி சம்பளம் உயரும் அல்லது குறையும். 